钦定古今图书集成/明伦汇编/氏族典/第476卷 > 《廖用贤尚友录》 > 蔺相如
## 钦定古今图书集成/明伦汇编/氏族典/第476卷 > 《廖用贤尚友录》 > 蔺相如

按《史记蔺相如传》：“相如，赵人也，为赵宦者令，缪贤舍
人。赵惠文王时，得楚和氏璧。秦昭王闻之，使人遗赵
王书，愿以十五城易璧，赵求人可使报秦者，得相如
使奉璧西入秦。相如恐秦王负约，乃使其从者衣褐，
怀其璧，从径道亡，归璧于赵。其后秦伐赵，使使者告
赵王为好，会于西河外渑池。相如从秦王令赵王鼓”
瑟，相如亦前请秦王击缶，秦王竟酒终不能加胜于
赵。既罢归国，拜为上卿，位在廉颇右。相如不欲与颇
争列，已而相如出，望见廉颇，引车避匿。廉颇闻之，至
门谢罪，相与为刎颈之交。